شەفەق نیوز/ شانەی پەڕلەمانی قەیرانەگە. ئمڕوو دووشەممە. لە دریژەوکردن قەیەغە گشتگیرەگە تا نیمەی مانگ حوزەیران رەت کرد، وئاماژەدا وە هاوردنەوەی نیمچە قەیەغە یا قەیەغەی ناوچەیی دویای تەواوبوین قەیەغە گشتیەگە.عەباس علێوی ئەندام شانەگە ئەرا ئاژانس شەفەق نیوز وت؛ هویچ نیازیگ لەلای حکومەت و شانەی باڵای تەندروسی و سەڵامەتی نیە ئەرا دریژەوکردن قەیەغەی هاتوچگنە گشتگیرەگە تا ناوراس ئی مانگە، وهەرچە بیجگە ئەیە باس کریەێد راس نیە، ودیاری کرد ک قەیەغەگە لە ماوەی دیارکریاگ خوەی تەواو بوود.وتیش؛ دویای تەواوبوین قەیەغە گشتگیرەگە دووارە نیمچە قەیەغە تیەێدەو یا قەیەغەی ئەو ناوچەیلە ک له‌ناویان فرەترین تویشهاتن وە ڤایڕۆس کۆڕنا تومار کریاگە.
